**730322401403**

ТОГУЗБАЕВА Роза Аужановна,

№71 "Қ.Қазиев" атындағы бөбекжай-бақшасының

Тәрбиешісі.

Шымкент қаласы

**ҚЫЗЫҒУШЫЛЫҚ ОРТАЛЫҚТАРЫНДА ОЙНАП ҮЙРЕНІП, СӨЙЛЕП ҮЙРЕНЕЙІК**

**Мақсаты**: Балалардың танымдық үрдістерін дамыта отырып, ақыл-ойын, анық сөйлеу тілін, сөздік қорын, жылдам логикалық ойлауын, қиялын, ептілігін, есте сақтау қабілетін дамыту. Баланың бойындағы мүмкіндігімен қабілетін анықтау, балалардың сөздік қорын молайту, жағымды психологиялық ахуал орнату.

**Керекті құралдар**: заттық-дамытушы ортадағы ойыншықтар мен құралдар

**Ұйымдастыру кезеңі. Шаттық шеңбері:**

**Психологиялық сәт**:

Күлім қағып қолымды!

Бір, екі, үш деп соғайын!

Қарап тұрған көршіме,

Қолымды мен бұлғайын,

Жылы жылы жүзбенен,

Мандайынан сипайын!

Жылы жылы сөзбенен,

Жүрегімді сыйлайын,

**Тәрбиеші**: Енді балалар жылулық шеңберін жасап, бір-бірімізге жылы лебізімізді білдірейік.

Мейірімді болайық!

Әрқашан әдемі болайық!

Аналарымыз аман болсын!

Күніміз жарық болсын!

Балабақшамыз жайнай берсін!

Бәріміз дос болайық!

**Тәрбиеші**: Балалар, сендердің көңіл күйлерің өте жақсы екен, онда мен осы сәтті пайдаланып қызығушылық орталықтарына бөлініп ойын ойнауды ұсынамын. Кім қай орталыққа баратынын алдын ала үстелге қойылған кеспе бейджиктерге қарап өздері балалар таңдап алады:

1. Танымдық және зияткерлік дағдыларды дамыту орталығында
2. Сюжетті-рөлдік ойындар орталығы
3. Театрландырылған ойындарға арналған орталық
4. Демалыс орны және балалардың оңаша ойнауына арналған үйшік
5. Кітап бұрышы
6. Құрастыру және робототехника орталығы
7. Табиғат және ғылым орталығы
8. Шығармашылық орталығы т.б

Жоғарыда аталған орталықтарда ойнайтын ойын түрлері мен шарттарымен алдын ала таныстырып өтемін.

**«Ойыншықты сипатта» ойыны**

Мақсаты: топта жағымды көңіл-күй орнату.

Тәрбиеші: балалар қазір мен сендерге мына қолымдағы ойыншықты әрқайсысына ұсынамын. Сендер осы ойыншықты ұстап тұрып, бір сөзбен сипаттауларың керек. Мысалы, жұмсақ, әдемі т.б. Содан кейін айтқан сөздеріңді есте сактап калып, сол жақтағы досына сол сөзді айтасын, шеңбер бойынша жалғасып кете береді.

**«Сиқырлы қоржын» ойыны**. Балаларды шеңбер жасай отырғызып жүргізуші олардың алдындағы кішкентай үстел басына отырады. Үстелдің басында сиқырлы қапшықтың ішінде әртүрлі ұсак ойыншақ тұр. Балаларды кезекпен шақырып, қапшықтың ішіндегі екі бірдей затты тауып алуды ұсынады. Мысалы. Екі доп, екі машина т.б Балалар қолымен заттарды сипап, бірдей затты тауып алғаннан соң сипаттап айтады. Айтқанын тексеру үшін заттарды сыртка шығарады, ойын осылайша жалғасады.

**«Сөздерді жаттап ал» ойыны**. Тәрбиеші: Балалар мен қазір сендерге сөздер оқимын. 1 минут ішінде еске сақтап қалуларың керек. Естеріңе сақтай алмасаңдар 2 рет тағы оқимын. Осылай балалардың есте сақтау қабілеттерін дамытуға болады.Алма, балмұздақ, сағат, өшіргіш, кітап, қалам, айна, ауыл,аya, сy, алақан, гүл, доп, машина.

**«Түстер» ойыны.** Тәрбиеші: балалар мен сендерге қазір қызыл, көк, сары немесе жасыл түстерді көрсетемін. Қай балаға жасыл түс кездессе, ол жасыл түсті 3 заттың атын атау керек. Айтқан затты қайталап айтуға болмайды. Мысалы, жасыл түсті алған бала жапырақ, табиғат, қырыққабат деп айтуга болады.

Қызыл – қызанақ, қанқыз, құлпынай

Сары – күн, банан, жүгері

Ақ – қағаз, бұлт, қар, аққала

Қызылсары – апельсин, мандарин, өрік

**«Қобдишадағы тосын сый» ойыны**. Тәрбиеші: Мен бүгін тосынсый дайындап әкелдім, ол тосын сый мына менің қолымдағы қобдишаның ішінде тұр, қазір шеңбер бойынша барлығың көресіңдер, бірақ ішінде не көргендеріңді бір-бірлеріңе айтпайсыңдар келістік пе? Бұл қобдишаның ішінде ең бағалы, ең қымбат нәрсе. Барлығы қобдишаның ішіндегі айнаны көреді, Ал біз не көрдік? Айнадан кімді көрдік? Өзіміздің бейнемізді. Кім бұл тосынсыйға таң қалды? Иа балалар біз бірінші өзімізді қандай болсақ та жақсы көрмесек, баска адамдарды жақсы көре алмайды екенбіз. Әлемге деген махаббат өзімізден басталу керек. Өз-өзімізді жақсы керіп, бағалай білейік.

**«Жұптап бояп шығайық» ойыны**. Мақсаты: түстерді қабылдау, бірігіп жұмыс істеуге үйрету. Жүргізілу барысы: Ұқсас түстерді жұптап шығу. Арнайы қолмен салатын бояуды саусақ ұштарына жағып шығады. Бас бармақпен саусақтарын жұптай отырып, төмендегі өлең жолдары арқылы түстерді жаттайды: қоңыр қонжық, қара мысық, сары балапан, аппақ ботақан, қызыл түлкі, сұр кірпі, жасыл бака, күлгін ат. Түстерді жаттап, бірнеше рет қайталатады. Дұрыс жаттап, бояғандардың суреттері үлгі тақтага ілінеді.

**«Логикалық тапсырма» ойыны:**

1.Түнде жаңбыр жауғаннан кейін күн шыға ма? (шықпайды, өйткені түн)

2.Күзетшінің басына торғай қонып отыр, күзетші не істеп отыр? (Күзетші ұйықтап отыр)

3.Теректе 5 алма өсіп тұр, Айжан екеуін үзіп алды. Теректе неше алма қалды. (Теректе алма өспейді.)

4.Аспанда үш тауық ұшып жүр еді, аңшы екеуін атып алды, неше тауық ұшып жүр? (Тауық ұшпайды)

**Сергіту сәті.** «Көңілді күн» әнінің әуенімен қимылмен орындайды

**Рефлексия «Күн».** Тәрбиеші: балалар сендерге күннің 3 түрлі эмоциясы берілген: көңілді, немқұрайлы, көңілсіз. Сендер бүгінгі ойыннан алған әсерлеріңді көңіл-күйлеріңді алдарыңда тұрған шуақтарға, күннің 3 түріндегі эмоцияның біреуін таңдап, шуақтарды орналастырасыңдар.

**Релаксация.**

-Балалар көзімізді жұмып денемізді бос ұстап бүгінгі ашық іс-әрекетінен алған әсерімізді есімізге түсірейік. (Ақырын әуен ойналып тұрады)

**Қорытындылау:**

-Бүгінгі іс-әрекетінен не білдіңдер?

-Қандай ойындар ойнадық?

-Қай қызығушылық орталығын таңдадың?

-Ұнады ма?

Балалардың ойларын тыңдап, толықтырады.

Балаларды мадақтап, жеке-жеке сыйлықтар/жұлдызшалар мен смайликтер/ таратып береді.

